钦定古今图书集成/理学汇编/文学典/第078卷 > 刘弇
## 钦定古今图书集成/理学汇编/文学典/第078卷 > 刘弇

按《宋史文苑传》，“弇字伟明，吉州安福人。儿时警颖，日
诵万馀言。登元丰二年进士第，继中博学宏词科，历
官知嘉州峨眉县，改太学博士。元符中，有事于南郊，
弇进《南郊大礼赋》，哲宗览之动容，以为相如、子云复
出，除秘书省正字。徽宗即位，改著作佐郎、实录检讨
官，以疾卒于官。弇性嗜酒，不事拘检，为文辞铲剔瑕”
颣，卓诡不凡。有《龙云集》三十卷，周必大序其文为“庐
陵自欧阳文忠公以文章续韩文公正传，遂为一代
儒宗，继之者弇也。”其相推重如此云。